TTA วิ่งแรง 4% โบรกฯ ชูท็อปพิคเดินเรือ เชียร์ซื้อเป้า 21 บ.
TTA วิ่งแรง 4% ราคาแตะ 13.50 บ. ด้วยมูลค่าซื้อขาย 340.43 ลบ. โบรกฯ ชูท็อปพิคเดินเรือ เชียร์ซื้อเป้า 21 บ. มองครึ่งหลังปี 64 ค่าระวางพุ่งต่อเนื่อง ดีมานด์ขนส่งถ่านหินจีนเพิ่ม
TTA วิ่งแรง 4% ราคาแตะ 13.50 บ. โบรกฯ ชูท็อปพิคเดินเรือ เชียร์ซื้อเป้า 21 บ. มองครึ่งหลังปี 64 ค่าระวางพุ่งต่อเนื่อง
1 ต.ค. 2564

ผู้สื่อข่าวรายงานว่า ราคาหุ้น บริษัท โทรีเซนไทย เอเยนต์ซีส์ จำกัด (มหาชน) หรือ TTA ล่าสุด ณ เวลา 15.47 น. อยู่ที่ 13.50 บาท บวก 0.50 บาท หรือ 3.85% สูงสุดที่ 13.60 บาท ต่ำสุดที่ 12.80 บาท ด้วยมูลค่าซื้อขาย 340.43 ล้านบาท

ทั้งนี้บล.เคทีบีเอสที ระบุในบทวิเคราะห์ (30 ก.ย.2564) ว่า มีมุมมองเป็นบวกต่อการปรับขึ้นของดันชี BDI Index คาดว่าจะเป็น sentiment เชิงบวกต่อหุ้นกลุ่มเรือเทกอง โดยปัจจัยที่ทำให้ค่าระวางที่ปรับขึ้นอย่างต่อเนื่องได้แก่ 1) Port congestion ในจีนที่มีมาตรการควบคุมโควิด-19 2) Seasonality ของการขนส่งสินแร่เหล็ก และ 3) Global energy surge ทั้งในยุโรปและเอเชีย หนุนการนำเข้าถ่านหินในระดับสูง โดยราคาของก๊าซธรรมชาติ คาร์บอน และถ่านหินปรับตัวขึ้นทำ record high คาดว่าการเข้าสู่ฤดูหนาวจะยังคงหนุน Demand ของถ่านหินอย่างต่อเนื่อง
นอกจากนี้ รัฐบาลจีนมีแผนที่จะปรับค่าไฟขึ้น โดยอาจเป็นการปรับค่าไฟให้สัมพันธ์กับราคาถ่านหิน เพื่อช่วยแก้ปัญหา energy supply crunch ซึ่งเกิดจากราคาถ่านหินมีราคาสูงเกินจุดคุ้มทุนทeให้โรงไฟฟ้ามีการหยุดการผลิตไฟฟ้า โดยหากรัฐบาลจีนมีการปรับค่าไฟขึ้น คาดว่าจะหนุนให้ประเทศจีนมีการนเข้าถ่านหินมากขึ้น
ทั้งนี้ ยังคงมุมมองว่าค่าระวางจะอยู่ในระดับสูงในไตรมาส 3/2564 – ไตรมาส 4/2564 เนื่องจากเป็นช่วง high season ของการขนส่ง สำหรับ Top Pick ของกลุ่มเลือก TTA โดยแนะนำ “ซื้อ” ที่ราคาเป้าหมาย 21 บาท
 